

**Κως, 29 Μαΐου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Δύο νέα λεωφορεία ενισχύουν και ανανεώνουν το στόλο των λεωφορείων της δημοτικής συγκοινωνίας.”

Αυτή η δημοτική αρχή διεξάγει αδιάβλητους και πεντακάθαρους διαγωνισμούς για την ενίσχυση και ανανέωση του στόλου των λεωφορείων της δημοτικής συγκοινωνίας.

Ύστερα από ένα σχεδόν χρόνο γραφειοκρατικών διαδικασιών, αναδείχθηκε μετά από διεθνή ηλεκτρονικό διαγωνισμό, ο ανάδοχος που θα προμηθεύσει την ΚΕΚΠΑΠΥΑΣ με δύο τελευταίας τεχνολογίας αστικά λεωφορεία.

Τα νέα λεωφορεία αναμένεται σε λίγους μήνες να προστεθούν στον στόλο της επιχείρησης και να εξυπηρετούν τους πολίτες και επισκέπτες της Κω.

Η συνολική προμήθεια αναμένεται να αγγίξει τα 400.000 ευρώ σε συνολική δαπάνη, χρήματα που θα διατεθούν από τους ίδιους πόρους της κοινωφελούς επιχείρησης του Δήμου.

Τα νέα οχήματα θα είναι τεχνολογίας Euro 6, αντιρρυπαντικής τεχνολογίας με προδιαγραφές για ΑμεΑ και θα αναβαθμίσουν σημαντικά το έργο της Αστικής Συγκοινωνίας στο νησί μας.

**Γραφείο Τύπου Δήμου Κω**